બહેનો કોઈ એક રમત રમી શકે તો ઉત્તમ, પણ પોતાનાં ઘરનાં કાર્યોમાં રમતથી થતા લાભનું સંયોજન કરે તો પણ ઉત્તમ. રૃપલબહેન કહે છે કે સ્પોર્ટસથી તન અને મન સ્ફૂર્તિમાં રહે છે. સતત પોઝિટિવિટી અનુભવાય છે તેનો સમગ્ર પરિવારને ફાયદો થાય છે. તેમના ભાઈ પ્રેમલભાઈ કહે છે કે આપણે તેમના ઘરમાં જઈએ એટલે સતત પોઝિટિવિટી અનુભવીએ. રૃપલબહેનનો દીકરો કુશાલ ચોકસી ઉત્તમ ગાયક અને કંપોઝીટર છે. એક રાષ્ટ્રીય સ્પર્ધામાં તેનો નંબર ના આવ્યો તો તેના પર તેની સહેજે નકારાત્મક અસર ના પડી. મુંબઈથી અમદાવાદ આવીને તે બીજા દિવસે પોતાના કામ પર લાગી ગયો.